Forslag til RÅDETS AFGØRELSE om indgåelse af en aftale i form af brevveksling mellem Det Europæiske Fællesskab og Den Argentinske Republik i henhold til artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne vedrørende hvidløg omhandlet i liste CXL, der er knyttet som bilag til GATT

(forelagt af Kommissionen)

BEGRUNDELSE

1. Den 2. maj 2000 bemyndigede Rådet Kommissionen til at meddele WTO, at Det Europæiske Fællesskab havde til hensigt at ændre den bundne toldsats for hvidløg henhørende under position 0703 20 00 og var parat til at indlede forhandlinger og konsultationer med WTO's medlemmer i henhold til artikel XXVIII i GATT 1994.

2. Forhandlingerne er blevet ført af Kommissionen i samråd med Artikel 133-Udvalget og inden for rammerne af Rådets forhandlingsdirektiver.

3. Forhandlingerne med Den Argentinske Republik, der er det eneste WTO-medlem, som har en hovedleverandørinteresse, er blevet afsluttet med positivt resultat i form af en brevveksling.

4. Med dette forslag opfordres Rådet til at godkende aftalen i form af brevveksling mellem Det Europæiske Fællesskab og Den Argentinske Republik.

2001/aaaa (ACC)

Forslag til RÅDETS AFGØRELSE om indgåelse af en aftale i form af brevveksling mellem Det Europæiske Fællesskab og Den Argentinske Republik i henhold til artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne vedrørende hvidløg omhandlet i liste CXL, der er knyttet som bilag til GATT

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første punktum,

under henvisning til forslag fra Kommissionen [1], og

[1] EFT C , s. .

ud fra følgende betragtninger:

(1) Den 2. maj 2000 bemyndigede Rådet Kommissionen til at indlede forhandlinger og konsultationer med WTO's medlemmer i henhold til artikel XXVIII i GATT 1994 med henblik på at ændre den bundne toldsats for hvidløg.

(2) Forhandlingerne er blevet ført af Kommissionen i samråd med Artikel 133-Udvalget og inden for rammerne af Rådets forhandlingsdirektiver.

(3) Forhandlingerne med Den Argentinske Republik, der er det eneste medlem af WTO, som har en hovedleverandørinteresse, er blevet afsluttet med positivt resultat.

(4) Aftalen i form af brevveksling mellem Det Europæiske Fællesskab og Den Argentinske Republik bør derfor godkendes.

(5) Da gennemførelsesbestemmelserne til afgørelsen er forvaltningsforanstaltninger i henhold til artikel 2 i Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen [2], bør de vedtages efter forvaltningsproceduren i artikel 46 i Rådets forordning (EØF) nr. 2200/96 [3] -

[2] EFT L 184 af 17.7.1999, s. 23.

[3] EFT L 297 af 21.11.1996, s. 1. Forordningen er senest ændret ved forordning (EF) nr. 2826/2000 (EFT L 328 af 23.12.2000, s. 2).

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og Den Argentinske Republik om hvidløg, der er forhandlet i henhold til artikel XXVIII i den almindelige overenskomst om told og udenrigshandel, godkendes på EF's vegne.

Teksten til aftalen er knyttet til denne afgørelse.

Artikel 2

Kommissionen vedtager bistået af den komité, der er nedsat i henhold til artikel 45 i forordning (EF) nr. 2200/96, de foranstaltninger, der er nødvendige for at forvalte de toldkontingenter, som er fastsat i aftalen, efter proceduren i artikel 46 i nævnte forordning og efter proceduren i afgørelse 1999/468/EF.

Artikel 3

Formanden for Rådet bemyndiges til at udpege den person, der er beføjet til at undertegne aftalen med bindende virkning for EF [4].

[4] Aftalens ikrafttrædelsesdato offentliggøres i De Europæiske Fællesskabers Tidende.

Artikel 4

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den

På Rådets vegne

Formand

BILAG

AFTALE

i form af brevveksling mellem Det Europæiske Fællesskab og Den Argentinske Republik i henhold til artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne vedrørende hvidløg omhandlet i liste CXL, der er knyttet som bilag til GATT

Brev nr. 1

Brev fra Det Europæiske Fællesskab

Bruxelles, den ..........

Hr.

Efter forhandlinger mellem Det Europæiske Fællesskab (EF) og Den Argentinske Republik i henhold til artikel XXVIII i GATT 1994 om ændring af indrømmelserne vedrørende hvidløg omhandlet i liste CXL, der er knyttet som bilag til GATT, tilslutter EF sig de konklusioner, der er anført i det følgende og i bilaget.

1. EF fastsætter et toldkontingent for hvidløg på 38 370 t til en toldsats på 9,6%. Toldsatsen ved overskridelse af kontingentet er på EUR 1200/t + 9,6% værditold.

2. Toldkontingentet fordeles mellem leverandørlandene på følgende måde:

- Argentina: 19 147 t

- Kina: 13 200 t

- Andre lande: 6 023 t.

3. Toldkontingentet åbnes den 1. juni hvert år og forvaltes ved underopdeling i fire kvartalskontingenter som fastsat i bilaget.

4. Toldkontingentet forvaltes efter ordningen med traditionelle og nye importører, hvor 70% går til traditionelle importører og 30% til nye importører.

Denne aftale skal godkendes af parterne efter deres egne procedurer.

Denne aftale anvendes fra den 1. juni 2001.

De bedes bekræfte, at den argentinske regering er indforstået med det ovenfor anførte.

Modtag, hr. ......, forsikringen om min mest udmærkede højagtelse.

På Det Europæiske Fællesskabs vegne

Brev nr. 2

Brev fra Den Argentinske Republik

Bruxelles, den ..........

Hr.

Jeg anerkender hermed at have modtaget af Deres brev af dags dato med følgende ordlyd:

"Efter forhandlinger mellem Det Europæiske Fællesskab (EF) og Den Argentinske Republik i henhold til artikel XXVIII i GATT 1994 om ændring af indrømmelserne vedrørende hvidløg omhandlet i liste CXL, der er knyttet som bilag til GATT, tilslutter EF sig de konklusioner, der er anført i det følgende og i bilaget.

5. EF fastsætter et toldkontingent for hvidløg på 38 370 t til en toldsats på 9,6%. Toldsatsen ved overskridelse af kontingentet er på EUR 1200/t + 9,6% værditold.

6. Toldkontingentet fordeles mellem leverandørlandene på følgende måde:

- Argentina: 19 147 t

- Kina: 13 200 t

- Andre lande: 6 023 t.

7. Toldkontingentet åbnes den 1. juni hvert år og forvaltes ved underopdeling i fire kvartalskontingenter som fastsat i bilaget.

8. Toldkontingentet forvaltes efter ordningen med traditionelle og nye importører, hvor 70% går til traditionelle importører og 30% til nye importører.

Denne aftale skal godkendes af parterne i efter deres egne procedurer.

Denne aftale anvendes fra den 1. juni 2001.

De bedes bekræfte, at den argentinske regering er indforstået med det ovenfor anførte."

Den Argentinske Republik bekræfter hermed, at den kan tilslutte sig brevets indhold.

Modtag, hr. ......, forsikringen om min mest udmærkede højagtelse.

For Den Argentinske Republik

BILAG

>TABELPOSITION>

>TABELPOSITION>